钦定古今图书集成/明伦汇编/官常典/第106卷 > 《雒阳王》吴伟业
## 钦定古今图书集成/明伦汇编/官常典/第106卷 > 《雒阳王》吴伟业

“诏书早洗雒阳尘，叔父如王有几人？先帝玉符分爱
子，西京铜狄泣王孙。白头宫监锄荆棘，曾在华清内
承直。遭乱城头乌夜啼，四十年来事堪忆。神皇倚瑟
《楚歌》时，百子池边袅柳丝。早见鸿飞四海翼，可怜花
发万年枝。铜扉未启牵衣谏，银箭初残泪如霰。几年
不省公车章，后来数罢《昭阳宴》。骨肉终全异母恩，功
名徒付上书人。”贵彊无取诸侯相，调护何关老大臣。
万岁千秋相诀绝，青雀投怀玉鱼别。昭丘烟草自苍
茫，汤殿香泉暗呜咽。析圭分土上东门，宝毂雕轮九
陌尘。骊山西去辞温室，渭水东流别任城。少室峰头
写桐漆，灵光殿里张琴瑟。愿王保此黄发期，谁料遭
逢黑山贼。嗟乎龙种诚足怜，母爱子“抱非徒然。江夏
漫裁《修柏赋》，《东阿》徒咏《豆萁篇》。我朝家法逾前制，两宫父子无遗议。廷论由来责佞夫，国恩自是优如意。
万家汤沐启周京，千骑旌旗给羽林。揔为先朝怜白
象，岂知今日误黄巾。邹枚客馆伤狐兔，燕赵歌楼散
烟雾。茂陵西筑望思台，月落青枫不知路。今皇兴念
穗帷哀，流涕黄封手”自裁。殿内遂停三部伎，宫中为
设八关斋。束薪流水王人戍，太牢加璧通侯祭。帝子
魂归南浦云，玉妃泪洒东平树。北风吹雨故宫寒，重
见新王受诏还。唯有千寻旧松栝，照人落落嵩高山。